సింగరి సంజీవ్ కుమార్

సింగరి సంజీవ్‌ కుమార్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికల్లో కర్నూలు లోక్‌సభ నియోజకవర్గం నుండి ఎంపీగా గెలిచాడు. 
జననం, విద్యాభాస్యం 
సింగరి సంజీవ్‌ కుమార్‌ 03 జనవరి 1967లో  ఆంధ్రప్రదేశ్ రాష్ట్రం,  కర్నూలు జిల్లా, కర్నూలులో సింగరి శ్రీరంగం, రంగమ్మ దంపతులకు జన్మించాడు. ఆయన 1990లో కర్నూలు మెడికల్‌ కాలేజీ నుండి ఎంబీబీఎస్, 1995లో ఎంఎస్‌ (జనరల్‌ సర్జరీ),  2000లో హైదరాబాద్‌ ఉస్మానియా మెడికల్  కాలేజీలో ఎంసీహెచ్‌ (యూరాలజీ) పూర్తి చేశాడు. ఆయన కర్నూలులో ఆయుస్మాన్‌ హాస్పిటల్‌ను నిర్వహిస్తూ కర్నూలు పార్లమెంట్‌ పరిధిలోని ఉచిత వైద్య శిబిరాలను, పలు సేవా కార్యక్రమాలు నిర్వహించాడు.
రాజకీయ జీవితం
సింగరి సంజీవ్‌ కుమార్‌ 2019లో వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చాడు. ఆయనను వైఎస్సార్‌సీపీ కర్నూలు పార్లమెంట్‌ అభ్యర్థిగా 16 మార్చి 2019న పార్టీ ప్రకటించింది. ఆయన వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కోట్ల జయసూర్య ప్రకాష్ రెడ్డి పై 148889 ఓట్లు మెజారిటీతో గెలిచి తొలిసారి ఎంపీగా పార్లమెంట్ కు ఎన్నికయ్యాడు.

2024 లోక్‌సభ ఎన్నికల్లో కర్నూలు వైసీపీ ఎంపీ అభ్యర్థిగా గుమ్మనూరు జయరాంకు వైసీపీ ఎంపీ టికెట్‌ కేటాయించడంతో తీవ్ర అసంతృప్తితో ఉన్న డా.సంజీవ్‌కుమార్‌ పార్టీ ప్రాధమిక సభ్యత్వానికి, ఎంపీ పదవికి రాజీనామా చేశాడు.

మూలాలు

వర్గం:1967 జననాలు
వర్గం:కర్నూలు జిల్లా నుండి ఎన్నికైన లోక్‌సభ సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు